Hidroelectrica, amendă GDPR. Reacția companiei: „Acest incident singular a fost cauzat de o eroare tehnică”
Compania de stat Hidroelectrica a fost amendată, după un incident privind expunerea datelor clienților atunci când a lansat aplicația iHidro, anunță Autoritatea Națională de Supraveghere a Prelucrării Datelor cu Caracter Personal. „Precizăm că acest incident singular a fost cauzat de o eroare tehnică apărută în timpul migrării datelor către sistemul iHidro în octombrie 2023, fiind afectați  69 de utilizatori din cei peste 500.000 de clienți ai companiei. Eroarea a fost remediată prompt”, a transmis compania.